اردوغان: تورکیه ده 2021- ییلده ایریشیلگن صادرات کورستگیچ لری رکور درجه ده
جمهوررئیس اردوغان استانبولده مطبوعات ییغینی اوتکزدی
تورکیه جمهوریتی جمهوررئیسی رجب طیب اردوغان استانبولده ترتیب له گن مطبوعاتی کنفرانسیده میلادی 2021- ییل نی بهالنتیردی.
اردوغان, "تورکیه بحران لرنی باشقرگن و حتی بحران لر نی فرصت گه ایلنتیرگن بیر اولکه گه ایلندی.  آلدینگی ییل بیلن سالیشتیریلگنده میلادی 2021- ییلده توپلم صادراتی میز 32,9 فایزگه آشدی.  شونده ی قیلیب 225 میلیارد 368 میلیون دالرلیک صادرات قیلیندی. بو ایسه بیر رکور دن عبارت" دییه قید ایتدی.
جمهوررئیس اردوغان, اوز سوزلرینی "میلادی 2002- ییلده فقط گینه 87,6 میلیارد دالر بولگن تشقی تجارت حجمی میز نی میلادی 2021- ییل گه کیلیب 496,7 میلیارد دالر گه ییتکزدیک" شکلیده دوام ایتتیردی.
اردوغان, آلدینگی ییل بیلن سالیشتیریلگنده تشقی تجارت کسری نینگ 7,8 فایز گه کمه ییب, 45,9 میلیارد دالر گه توشیب کیتگن لیگی, صادرات و واردات نسبتی نینگ 81,1 فایز گه کوتریلگن لیگی نی بیلدیردی.
اینگ کوپ امریکا قوشمه ایالتلری گه صادرات نینگ آرتیب کیتگن لیگی نی معلوم قیلگن اردوغان, "صادراتی میز جنوبی امریکا گه 86,6, اوروپا بیرلیگی نینگ تشقریسیده گی اوروپا اولکه لری گه 29, یقین شرق و اورته شرققه 22,6 و شمالی افریقا گه ایسه 44,8 فایز مقیاسیده آرتیب کیتدی.  بیز حاضرگی کونده دنیا بیلن رقابت قیلماقده میز.  سونگگی 12 آی نینگ 11 آییده صادرات رقمی اینگ یوقاری درجه گه کوتریلدی.  تورکیه اوشبو رقم لر بیلن, دنیا تجارتیده سوز ایگه سی بیر اولکه گه ایلندی" دییه قید ایتدی.
اردوغان, تورک لیره سی بیلن تجارت قیلیاتگن اولکه لر سانی نینگ هم کونساین آرتیب باریاتگن لیگی نی بیلدیردی.
جمهوررئیس اردوغان, اوز سوز لرینی, "میلادی 2021- ییلدن باشلب 205 اولکه و منطقه بیلن صادرات ایش لری میز نی تورک لیره سی بیلن قیلدیک.  تورک لیره سی بیلن قیلینگن تشقی تجارت حجمی 183 میلیارد لیره گه کوتریلیب کیتدی.  مال تجارتی بوییچه موفقیت نینگ خدمت تجارتی میز گه هم عکس ایتگن لیگی نی کورماقده میز" شکلیده دوام ایتتیردی.
اردوغان, میلادی 2022- ییلی صادرات هدف لری نینگ 250 میلیارد دالر ایکن لیگی نی معلوم قیلدی.
